Συντεταγμένες: 43°20′00″N 11°20′00″E﻿ / ﻿43.3333°N 11.3333°E﻿ / 43.3333; 11.3333



Η **Σιένα** (ιταλικά: *Siena*‎‎, λατ. *Sena Iulia* ή *Sena*) είναι πόλη στην Τοσκάνη της Ιταλίας, σε υψόμετρο 322 μέτρων και πρωτεύουσα της ομώνυμης επαρχίας. Είναι μια από τις πιο ελκυστικές πόλεις της Ιταλίας, με μεγάλο αριθμό επισκεπτών, περίφημη για τα μνημεία της, όπως ο γοτθικός καθεδρικός της, τα μουσεία της, την μεσαιωνική της ατμόσφαιρα, την κουζίνα της και το Πάλιο, μια ιπποδρομία που διεξάγεται δυο φορές τον χρόνο. 

Το ιστορικό κέντρο της πόλης έχει ανακηρυχθεί Μνημείο Παγκόσμιας Κληρονομιάς από την ΟΥΝΕΣΚΟ.

Το Πάλιο
--------

Το Πάλιο (Palio di Siena) είναι μια παραδοσιακή μεσαιωνική ιπποδρομία που γίνεται γύρω από την *Piazza del Campo* δυο φορές κάθε χρόνο, στις 2 Ιουλίου και 16 Αυγούστου. Η εκδήλωση αυτή παρακολουθείται από πλήθος κόσμου και είναι ευρέως γνωστή. Δεκαεπτά Contrade (οι οποίες είναι γειτονιές της πόλης που αρχικά δημιουργήθηκαν ως τάγματα για την άμυνά της και έχει κάθε μια το όνομα ενός ζώου ή κάποιου αντικειμένου) διαγωνίζονται για το τρόπαιο: ένα ζωγραφισμένο πανό ή Πάλιο, που φέρει μια εικόνα της Παναγίας. Για κάθε αγώνα ένα νέο Πάλιο ανατίθεται από γνωστούς καλλιτέχνες και τα Πάλιο που έχουν κερδηθεί τοποθετούνται και μπορεί κάποιος να τα θαυμάσει συχνά στο τοπικό μουσείο της Contrade. Κατά τη διάρκεια του Πάλιο, η πόλη είναι στολισμένη με λάμπες και σημαίες που φέρνουν τα χρώματα της Contrade.

Δέκα από τις δεκαεπτά Contrade τρέχουν σε κάθε Πάλιο: επτά τρέχουν από δεξιά (που δεν έχουν τρέξει στο Πάλιο, αντίστοιχα, του προηγουμένου έτους) μαζί με άλλες τρεις που επιλέγονται με κλήρωση από τα υπόλοιπα δέκα. Ένα άλογο έχει ανατεθεί σε κάθε ομάδα δια κλήρου και στη συνέχεια φυλάσσεται με φροντίδα στο στάβλο της Contrade.

Ιστορία
-------

### Αρχαιότητα

Στην Σιένα όπως και σε άλλες ορεινές πόλεις της Τοσκάνης εγκαταστάθηκαν για πρώτη φορά Ετρούσκοι (900 π.Χ.), μια φυλή με το όνομα Σένα. Ο Οκταβιανός Αύγουστος οικοδόμησε στην ίδια τοποθεσία μιά Ρωμαική πόλη την Σένα Ιουλία. Σύμφωνα με τοπικό θρύλο οι ιδρυτές της πόλης ήταν οι γιοι του ιδρυτή της Ρώμης Ρέμου Σένιος και Ασκάνιος. Την εποχή που ο πατέρας τους δολοφονήθηκε από τον μεγαλύτερο αδελφό του Ρωμύλο τα δύο ανήλικα αδέλφια δραπέτευσαν από την Ρώμη και πήραν μαζί τους την Λύκαινα του Καπιτωλίου, το σύμβολο της πόλης. Η φυγή τους έγινε ιππεύοντας λευκά και μελανά άλογα, για αυτό το σύμβολο της Σιένας ήταν μια λευκή λωρίδα πάνω από ένα μελανό φόντο. Οι ιστορικοί διχάζονται σχετικά με την προέλευση του ονόματος της πόλης, άλλοι αναφέρουν τον Σένιο ή την Ετρουσκική οικογένεια Σένα ή αντίστοιχη Ρωμαϊκή οικογένεια ή το *"Σέβεξ"* που μεταφράζεται στην Λατινική γλώσσα ως *"παλαιό"*. Στα τέλη του 3ου αιώνα π.Χ. εκχριστιάνισε την περιοχή ο Άγιος Ανσάνος, έμεινε γνωστός ως ο *"βαπτιστής των Σιενέζων"*. Ο Διοκλητιανός είχε κηρύξει διωγμό κατά των Χριστιανών, οι αρχές της πόλης τον ζεμάτισαν σε καυτό λάδι, κατόπιν τον φυλάκισαν και τον αποκεφάλισαν σε ηλικία 19 ετών. Τον Μεσαίωνα αγιοποιήθηκε η μνήμη του εορτάζεται την 1η Δεκεμβρίου.

### Μεσαίωνας

Οι Φεουδαρχικές δυνάμεις εξασθένησαν όταν πέθανε η Ματθίλδη της Κανόσα (1115), ο Οίκος της Κανόσα έχασε τον έλεγχο της Μαρκησίας της Τοσκάνης που διασπάστηκε σε μικρότερα αυτόνομα κρατίδια. Η νέα κατάληξη οδήγησε στην δημιουργία της Δημοκρατίας της Σιένας. Η Δημοκρατία διατηρήθηκε 400 χρόνια, από τον 12ο αιώνα μέχρι την πτώση της (1555), την εποχή αυτή ο πληθυσμός της δημοκρατίας αποδεκατίστηκε από την Μαύρη πανώλη (1348), η Σιένα είχε 50.000 κατοίκους. Την εποχή της Δημοκρατίας η Σιένα υπήρξε κορυφαίο εμπορικό κέντρο, από τις σημαντικότερες πόλεις της Ευρώπης και ο βασικός αντίπαλος της γειτονικής Φλωρεντίας. Την περίοδο 1547-1552 κυβερνούσε την Σιένα Ισπανός κυβερνήτης, οι Σιενέζοι εξεγέρθηκαν εναντίον του τον έδιωξαν και επανάφεραν την Δημοκρατία. Όταν ξέσπασε ο Ιταλικός Πόλεμος (1551–1559) η Φλωρεντία συμμάχησε με το Ισπανικό στέμμα εναντίον της Φλωρεντίας, μετά από 18 μήνες πολιορκίας η Σιένα παραδόθηκε και η δημοκρατία τερματίστηκε.

Μετά την πτώση της Δημοκρατίας μια ομάδα Σιενέζων που δεν δέχτηκαν την νέα κατάσταση ακολούθησαν τον Φλωρεντιανό εξόριστο Πιέρο Στρότσι που κατέφυγε στο Μονταλτσίνο και επανίδρυσε σε αυτή την πόλη ξανά την δημοκρατία. Η τελευταία φάση της δημοκρατίας διατηρήθηκε μέχρι την εποχή που οι Σιενέζοι προδόθηκαν από τους Γάλλους, παραδοσιακούς συμμάχους τους (31 Μάϊου 1559). Με την Συνθήκη του Κατώ-Καμπρεζί ο Κάρολος E΄ της Αγίας Ρωμαϊκής Αυτοκρατορίας παραχώρησε την Σιένα στην Δημοκρατία της Φλωρεντίας των Μεδίκων. Ο Οίκος των Μεδίκων με εξαίρεση τον Φερδινάνδο Α΄ των Μεδίκων που προσπάθησε να δημιουργήσει ένα οργανωμένο κεντρικό κράτος απέτυχε να διατηρήσει την ενότητα στο Μεγάλο Δουκάτο της Τοσκάνης. Οι πόλεις όπως η Φλωρεντία, η Σιένα ακόμα και το Πιτιλιάνο στα νότια κυβερνήθηκαν με διαφορετικούς νόμους και άλλο φορολογικό σύστημα. Όταν πέθανε ο Τζαν Γκαστόνε των Μεδίκων χωρίς απογόνους (1737) η δυναστεία των Μεδίκων έληξε, το Μεγάλο Δουκάτο πέρασε στον Οίκο των Αψβούργων της Λωρραίνης που το διατήρησε μέχρι την πτώση του (1799). Μετά την Ναπολεόντειο εποχή και τις επαναστάσεις για την Ιταλική ενοποίηση η Σιένα ήταν η πρώτη πόλη στην Τοσκάνη (1859) που ψήφισε την ένωση της με το Βασίλειο της Ιταλίας.

Παραπομπές
----------

1. ↑
2. ↑
3. ↑
4. ↑
5. ↑
6. ↑
7. ↑
8. ↑
9. ↑
10. ↑  Caravale, Giorgio, autor. (2016). Preaching and inquisition in Renaissance Italy : words on trial
11. ↑
12. ↑
13. ↑

Πηγές
-----

* A Medieval Italian Commune: Siena under the Nine, 1287–1355 by Professor William M. Bowsky (1982)
* McIntyre, Anthony Osler. Medieval Tuscany and Umbria (1992)
* Nevola, Fabrizio (2007). Siena: Constructing the Renaissance city (second ed.). Yale University Press.

Εξωτερικοί σύνδεσμοι
--------------------

* Λεξιλογικός ορισμός του Σιένα  στο Βικιλεξικό
* Πολυμέσα σχετικά με το θέμα  Siena στο Wikimedia Commons

  


|  |  |  |  |  |  |  |
| --- | --- | --- | --- | --- | --- | --- |
| 

| π • σ • ε
 Δήμοι της Επαρχίας της Σιένα |
| --- |
|  |
| 
Αμπαντία Σαν Σαλβατόρε · Ασάνο · Μπουονκονβέντο · Κάζολε ντ'Έλσα · Καστελλίνα ιν Κιάντι · Καστελνουόβο Μπεραρντένγκα · Καστιλιόνε ντ'Όρτσα · Τσετόνα · Κιαντσάνο Τέρμε · Κιουζντίνο · Κιούζι · Κόλλε ντι Βαλ ντ'Έλσα · Γκαϊόλε ιν Κιάντι · Μονταλτσίνο · Μοντεπουλτσάνο · Μοντεριτζόνι · Μοντερόνι ντ'Άρμπια · Μοντιτσάνο · Μούρλο · Πιανκαστανιάιο · Πιέντσα · Ποτζιμπόνσι · Ράντα ιν Κιάντι · Ραντικόφανι · Ραντικόντολι · Ραπολάνο Τέρμε · Σαν Κασάνο ντεϊ Μπάνι · Σαν Τζιμινιάνο · Σαν Κουίρικο ντ'Όρτσα · Σαρτεάνο · Σιένα · Σιναλούνγκα · Σοβιτσίλλε · Τορρίτα ντι Σιένα · Τρεκουάντα |  |
|  |
| 
**Δήμοι της Τοσκάνης** |

 |

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ιταλία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 239842096
* LCCN: n79013822
* ISNI: 0000 0001 0674 6522
* GND: 4054903-3
* SUDOC: 027284581
* BNF: cb11936000x (data)
* NKC: ge130807

 |

 |